National Hockey League

**National Hockey League**, **NHL** je profesionálna športová organizácia, ktorú tvoria hokejové tímy v Spojených štátoch a v Kanade. Organizuje hokejovú súťaž družstiev pod rovnomenným názvom.

Liga bola založená v roku 1917 v Montreale a na úvod ju začali hrať štyri tímy. V súčasnosti má NHL 32 účastníkov, z ktorých je 25 situovaných v USA a 7 v Kanade.

Zápasy sú rozdelené na základnú časť a play-off, do ktorého postupuje osem najlepších družstiev z každej konferencie.

Víťaz tejto ligy je víťazom play-off a získava najprestížnejšiu hokejovú trofej - Stanley Cup.

## História

### Lockout v NHL

Sezóna 2004/05 bola zrušená (tzv. lockout) kvôli nedohode medzi NHL a organizáciou zastupujúcou profesionálnych hráčov NHLPA (National Hockey League Players Association) o kolektívnej zmluve. Posledná kolektívna zmluva vypršala 15. septembra 2004. Obe strany nevedeli dospieť k dohode a tak bola celá hokejová sezóna zrušená. NHL sa tak stala prvou významnou severoamerickou športovou ligou v histórii, ktorá zrušila celú sezónu kvôli kolektívnemu vyjednávaniu. Túto situáciu využili hokejové družstvá v Európe, pretože počas lockoutu hral veľký počet hráčov NHL, vrátane slovenských, v európskych hokejových súťažiach. Nová kolektívna dohoda bola podpísaná až 22. júla 2005, čo umožnilo riadny štart sezóny 2005/06.

## Pravidlá

### Odlišnosti od pravidiel IIHF
Pravidlá v NHL obsahujú niekoľko odlišností od pravidiel zaužívaných na medzinárodných turnajoch, ktoré riadi Medzinárodná hokejová federácia.

* **Zakázané uvoľnenie** - V NHL sa píska zakázané uvoľnenie až vtedy, keď sa brániaci hráč (okrem brankára) dotkne puku. Ak sa puku dotkne hráč z tímu, ktorý vyhodil puk, pokračuje sa v hre. Toto pravidlo sa dlho používalo aj v pravidlách IIHF, no po smrteľnej nehode Luďka Čajku došlo k zmene tohto pravidla.
* **Vylúčenia** - V NHL sa pri hrubom faule, resp. bitke môže udeľovať päťminútový osobný trest bez toho, aby hráč bol vylúčený do konca zápasu. Podľa pravidiel IIHF vylúčenie do konca zápasu nasleduje automaticky pri päťminútovom treste.
náhľad|Bránka
* **Hra brankára** - V NHL sa od sezóny 2005/2006 používa pravidlo, ktoré limituje pohyb brankára za bránou. Brankár sa môže pohybovať s pukom za bránou len v území vyznačenom dvoma červenými čiarami. V prípade nedodržania tohto pravidla nasleduje dvojminútový trest za zdržovanie hry.
* **Šírka klziska** - Tímy NHL musia mať klziská s rozmermi 85x200 stôp (cca 26x61 metrov), čo je užšie klzisko ako to, ktoré sa v drvivej väčšine používa v európskych súťažiach.
* **Bránkovisko** - Bránkovisko je podľa pravidiel NHL menšie ako to, ktoré je v pravidlách IIHF. V IIHF pravidlách má bránkovisko tvar polkruhu (vpravo), zatiaľ čo v NHL má bránkovisko tvar nedokončeného polkruhu (vľavo).

## Štruktúra

V roku 1917, keď NHL vznikla, tak sa jej zúčastnilo 6 klubov. "Kostrou" celej NHL sú tzv. Original Six kluby, čiže kluby, ktoré sú najstaršie v NHL. Medzi ne patrí Montreal Canadiens, Toronto Maple Leafs, Boston Bruins, New York Rangers, Chicago Blackhawks a Detroit Red Wings.

Týchto šesť klubov hralo až do prvej expanzie NHL, ktorá nastala v roku 1967, kedy pribudlo šesť nových klubov. Medzi novými destináciami na NHL mape boli aj dovtedy nehokejové štáty ako napríklad Kalifornia. Dôležitým bolo aj spojenie s WHA v roku 1979. Z WHA do NHL prešli štyri kluby (Winnipeg Jets, Edmonton Oilers, Quebec Nordiques a Hartford Whalers).

NHL sa postupne stále rozširovala až na súčasný počet 32 klubov. Posledné rozšírenie nastalo pred sezónou 2021/2022 kedy sa súčasťou NHL stal aj tím Seattle Kraken . Zmenami prešli postupne divízie a konferencie. Aktuálny formát západnej a východnej konferencie a šiestich divízií existuje od sezóny 1998/1999.

## Trofeje a ocenenia
### Klubové
* Stanley Cup - pre víťaza ligy
* Clarence Sutherland Campbell Bowl - pre víťaza finále západnej konferencie
* Prince of Wales Trophy - pre víťaza finále východnej konferencie
* President’s Trophy - pre klub s najväčším počtom získaných bodov za základnú časť

### Individuálne
* Art Ross Trophy - pre najproduktívnejšieho hráča
* Hart Memorial Trophy - pre najužitočnejšieho hráča svojho klubu podľa športových novinárov
* Maurice „Rocket“ Richard Trophy - pre najlepšieho strelca
* Calder Memorial Trophy - pre najlepšieho nováčika
* Vezina Trophy - pre najlepšieho brankára
* James Norris Memorial Trophy - pre najlepšieho obrancu
* Lester B. Pearson Award - pre najužitočnejšieho hráča pre mužstvo podľa hlasovania všetkých hráčov
* Conn Smythe Trophy - pre najlepšieho hráča v play-off
* Frank J. Selke Trophy - pre najlepšie brániaceho útočníka
* William M. Jennings Trophy - pre brankárov v jednom tíme s najnižším priemerom obdržaných gólov
* Jack Adams Award - pre najlepšieho trénera
* Bill Masterton Memorial Trophy - špeciálna cena za vytrvalosť, športového ducha a oddanosť hokeju
* Lady Byng Memorial Trophy - pre hráča s najmenším počtom trestných minút
* King Clancy Memorial Trophy - špeciálna cena za humanitárnu pomoc v hokeji
* NHL Plus/Minus Award- pre hráča s najlepšími štatistikami plus/mínus v základnej časti sezóny
* Mark Messier Leadership Award - špeciálna cena pre hráča s najväčšími vodcovskými schopnosťami na ľade a mimo neho

## Vstupný draft

[náhľad|[NHL Entry Draft|Vstupný draft NHL 2017]]
Každoročný vstupný draft NHL pozostáva zo sedemkolového mimosezónneho draftu, ktorý sa koná v júni v termíne, ktorý si zvolí komisár. Prvé drafty NHL sa konali v hoteli Queen Elizabeth (v súčasnosti Fairmont) v Montreale. Do vstupného draftu sa môžu prihlásiť amatérski hráči z juniorských, univerzitných alebo európskych líg. Poradie výberu sa určuje kombináciou postavenia na konci základnej časti, výsledkov play-off a draftovej lotérie. Šestnásť tímov, ktoré sa nekvalifikovali do play-off, je zaradených do váženej lotérie na určenie úvodných výberov v prvom kole draftu, pričom tím na poslednom mieste má najväčšiu šancu na výhru v lotérii. Po tom, ako sa v lotérii určia úvodné draftové výbery, sa poradie zostávajúcich tímov, ktoré nepostúpili do play-off, určí na základe poradia na konci základnej časti. Pre tímy, ktoré sa kvalifikovali do play-off, sa potom poradie v drafte určí podľa celkového počtu bodov v základnej časti pre víťazov divízií, ktorí vypadli v prvých dvoch kolách play-off, a potom pre všetkých víťazov divízií, ktorí sa nedostali do finále konferencie. Finalisti konferencií dostanú 29. a 30. výber v závislosti od celkového počtu bodov, víťaz Stanleyho pohára dostane 31. výber a víťazi Stanleyho pohára posledný výber.

## Referencie

## Iné projekty

## Externé odkazy
* Oficiálna stránka NHL
* NHL.sk (slovensky) - NHL výsledky a správy


Kategória:Hokejové organizácie